**Postupak provedbe Savjetovanja s javnošću**

**pri donošenju Pravila o utvrđivanju programa, postupka i načina provedbe ispita iz poznavanja pravnog poretka Republike Hrvatske, sukladno**

**članku 11. Zakona o pravu na pristup informacijama (NN 25/13 i 85/15)**

1. **Razlozi za donošenje Pravila o utvrđivanju programa, postupka i načina provedbe ispita iz poznavanja pravnog poretka Republike Hrvatske i ciljevi koji se donošenjem žele postići**

Člancima 13. i 24. Zakona o izmjenama i dopunama Zakona o odvjetništvu (Narodne novine broj: 126/21) koji je stupio na snagu 2. prosinca 2021. propisano je da je Hrvatska odvjetnička komora dužna u roku od 90 dana od dana stupanja na snagu navedenog zakona donijeti Pravila kojima se regulira provjera znanja za odvjetnike iz druge države članice EU koji žele obavljati odvjetnički poziv pod nazivom ”odvjetnik” sukladno članku 36. a Zakona o odvjetništvu.

Slijedom navedenog, predmetna Pravila potrebno je donijeti radi postupanja po odredbama članaka 13. i 24. Zakona o izmjenama i dopunama Zakona o odvjetništvu (Narodne novine broj: 126/21).

1. **Trajanje savjetovanja s javnošću:**
* Savjetovanje s javnošću otvoreno: 14. veljače 2022.
* Dan završetka savjetovanja s javnošću: 16. ožujka 2022.
1. **Poziv javnosti da dostavi svoje prijedloge i mišljenja**

Pozivaju se zainteresirani da najkasnije do 16. ožujka 2022. na e-mail adresu: hok-cba@hok-cba.hr dostave svoje prijedloge i mišljenja na Nacrt prijedloga Pravila o utvrđivanju programa, postupka i načina provedbe ispita iz poznavanja pravnog poretka Republike Hrvatske koji je zajedno s ovim dokumentom objavljen na internetskim stranicama Hrvatske odvjetničke komore, [www.hok-cba.hr](http://www.hok-cba.hr), u rubrici O Hrvatskoj odvjetničkoj komori - Savjetovanja s javnošću.